### Beslutning

Godkendt.

### Sagsfremstilling

## Resume og sagens baggrund

Administrationen orienterede den 2. februar 2023 Teknik- og Miljøudvalget om, at der fra januar til november 2023 gennemføres EU-udbud af henholdsvis vintertjenesten 2023-2028 og vejsalt 2023-2027.

I forlængelse heraf er der lavet et udkast til ændringer i "Regulativ for vintervedligeholdelse og renholdelse i Kalundborg Kommune" og opstillet en række ændringsforslag som grundlag for det kommende serviceniveau, som omtales nedenfor.

## Indstillinger

Direktøren indstiller, at:

1. Udkast til "Regulativ for vintervedligeholdelse og renholdelse i Kalundborg Kommune" godkendes med nedennævnte ændringer.
2. Der administrativt gives mulighed for at foretage mindre ændringer i vej- og sti-klassificeringen, hvis det kan medføre en optimering af en rute.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Administrationen orienterede den 2. februar 2023 Teknik- og Miljøudvalget om, at der fra januar til november 2023 gennemføres EU-udbud af henholdsvis vintertjenesten 2023-2028 og vejsalt 2023-2027.

I forlængelse heraf er der udfærdiget et udkast til ændringer i "Regulativ for vintervedligeholdelse og renholdelse i Kalundborg Kommune" og opstillet en række ændringsforslag som grundlag for det kommende serviceniveau, som omtales nedenfor.

Under forberedelsen af udbuddene gennemgik administrationen omkostningerne på salt fra 4. kvartal 2022 til 4. kvartal 2023: Der ses en stigning på 66 % pr. ton salt, ligesom der for vintertjenestens vedkommende forventes øgede omkostninger begrundet i de stigende energipriser og i håndhævelsen af et EU-arbejdsmarkedsdirektiv fra 2002, hvori vintertjenesten anses for omfattet af 11-timers reglen med afledte højere driftsomkostninger til følge end ved tidligere udbud. Der er dog ikke domspraksis på området endnu.

Ændringsforslagene har taget udgangspunkt i følgende emner:

A. Ændringer af serviceniveauet for vinterklasser og omlægning af ruter
Henrik Berg
C. Ændringer af udbudsbetingelser
D. Sammenligning med tilgrænsende kommuner

Forslag til ændringer i regulativet ses i bilag 1. I bilag 2a og 2b (regulativets bilag C) ses det reviderede regulativ som henholdsvis liste og kort.

A. Ændringer af serviceniveauet for vinterklasser og omlægning af ruter
Administrationen har gennemgået "Regulativ for vintervedligeholdelse og renholdelse i Kalundborg Kommune" og indstiller nedennævnte ændringer til godkendelse. Ændringerne baserer sig på erfaringer fra 2017-2023 og på identificerede specifikke omprioriteringer i forhold til tidligere ændringer af regulativet for vintervedligeholdelse, idet der i dag findes "vinterklasse 4 veje", der jf. regulativet for vintervedligeholdelse ikke burde blive vintervedligeholdt, men som bliver det, ligesom der findes "vinterklasse 4 veje", hvor fortsat vintervedligeholdelse vurderes nødvendigt. Den aktuelle gennemgang af vejene har derfor medført, at flere "vinterklasse 4 veje" enten opklassificeres til "vinterklasse 2 veje" med fortsat vintervedligeholdelse eller fastholdes som "vinterklasse 4 veje" med den konsekvens, at vintervedligeholdelse ophører helt i overensstemmelse med regulativet.

I forhold til indstillingens punkt 1 kan følgende oplyses:

* Alle ruter er nøje gennemgået, og generelt indstilles det at nedklassificere "vinterklasse 3 veje" til "vinterklasse 4 veje" med enkelte undtagelser omtalt nedenfor. Vejklassifikationen "vinterklasse 3 veje" anvendes fremover ikke, og "vinterklasse 4 veje" vil kun undtagelsesvist blive vintervedligeholdt. Nedklassificeringen er tilstræbt gjort på samme måde i hele kommunen, og den vurderes ved glatføre eller kraftigt snefald at give betydelige gener for den offentlige og private trafiks fremkommelighed på de berørte vejstrækninger. Ændringen omfatter 122 veje med kategoriseringen "vinterklasse 3", der herefter nedklassificeres til "vinterklasse 4".
* 35 veje med kategoriseringen "vinterklasse 3" opklassificeres til "vinterklasse 2", da vejene på grund af deres betydning for færdselsafviklingen bør ændres til "vinterklasse 2".
* 8 veje, der i dag er kategoriseret som "vinterklasse 4", og som aktuelt bliver vintervedligeholdt, opklassificeres til "vinterklasse 2", da fortsat vintervedligeholdelse vurderes nødvendigt på grund af vejenes betydning som fordelingsveje.
* 16 veje, der i dag er kategoriseret som "vinterklasse 4", og som aktuelt bliver vintervedligeholdt, bør fremadrettet ikke blive vintervedligeholdt, da vejene i henhold til det nugældende regulativ aldrig burde have været vintervedligeholdt.

Henrik Berg
Af regulativets Bilag D, pkt. 4, fremgår det, at varsling og udkald siden 2021 er sket via IT-programmet Kent Christiansen, der ejes af Vejdirektoratet. Denne udkaldsform har effektiviseret udkaldene, der i dag gennemføres samtidigt og hurtigere end tidligere.

C. Ændringer af udbudsbetingelser
Af regulativets Bilag D, pkt. 4, fremgår det, at tidskravet på 45 minutter fra udkaldet er sket, til arbejdet er igangsat, hæves til 60 minutter. Dette vurderes at være til gavn for tilbudsgiveren, der opnår at kunne disponere over personaleressourcer, der bor længere væk. Ændringen vurderes at få marginal betydning for gennemkørsel af ruten, ligesom ruten udbudsmæssigt skal kunne gennemkøres uden stop.

Desuden indstilles det at udvide vinterberedskabet med traktorer ved vinterklasserne 1 og 2, således at det står tilbudsgiver frit, om der anvendes lastvogn og/eller traktor med ens og særlige udbuds-, miljø- og motormæssige specifikationer. Dette tiltag forventes atkunne tiltrække flere bydere, da traktorer er undtaget brugen af fartskrivere i køretøjet, jf. Færdselsstyrelsens vejledning om undtagelser fra køre- og hviletidsforordningen, pkt. 1.5.2. De udbudte ruter vil være tilpasset brugen af både lastvogn og traktor.

Afslutningsvist indstilles det at forenkle beredskabs- og monteringshonoraret i et indeksreguleret honorar. Gennemsnittet for de foreslåede 41 salt- og sneruter, jf. udbuddet, indstilles at blive cirka 45.000 kr. Intervallet mellem den billigste og dyreste rute spænder fra 15.000 kr. til 210.000 kr.

D. Sammenligning med andre kommuner
En sammenligning med tilgrænsende kommuner viser, at de fortsat opererer med 4 vinterklasser. Reduktionen fra 4 til 3 aktive vinterklasser i Kalundborg Kommune vurderes ikke at give gener for borgerne, der krydser kommunegrænserne.

I henhold til vejlovens § 62, stk. 3, skal udkast til ændringer i vinterregulativet forhandles med politiet, og i den anledning har Midt- og Vestsjællands Politikreds ingen bemærkninger haft til sagen.

Kommunikation
I forbindelse med behandlingen af punktet i Teknik og Miljøudvalget, Økonomiudvalget og Kommunalbestyrelsen i april 2023 understøttes processen kommunikationsmæssigt efter behov af administrationen.

I tilslutning til fastlæggelse af budget for vintertjeneste i september 2023, hvor det også forventes, at alle kontrakter er indgået, udarbejder administrationen en kommunikationsplan for at understøtte implementeringen af det færdige vinterudbud for 1. november 2023 til 31. marts 2028.

Bemærkninger til bilag

Af regulativets indholdsfortegnelse fremgår det, at der til regulativet er tilknyttet 8 bilag: bilag A, B, C, D, E, F, G og H. Regulativets bilag A, B, D, E, F, G og H fremgår af sagsfremstillingens bilag 1.

## Økonomiske konsekvenser

Ingen økonomiske konsekvenser.

### Sagens forløb

17-04-2023 Teknik- og Miljøudvalget
Anbefales.
19-04-2023 Økonomiudvalget
Anbefales.